CELEX: 22004D0126
Language: hu
Date: 2004-09-24 00:00:00
Title: Az EGT-Vegyesbizottság 126/2004 határozata (2004. szeptember 24.) az EGT-megállapodás II. mellékletének (Műszaki előírások, szabványok, vizsgálatok és tanúsítások) módosításáról

10.3.2005   
            
            
               HU
            
            
               Az Európai Unió Hivatalos Lapja
            
            
               L 64/49
            
         
      AZ EGT-VEGYESBIZOTTSÁG 126/2004 HATÁROZATA
   
   (2004. szeptember 24.)
   az EGT-megállapodás II. mellékletének (Műszaki előírások, szabványok, vizsgálatok és tanúsítások) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a „Megállapodás”) és különösen annak 98. cikkére,
   mivel:
   
               (1)
            
            
               A Megállapodás II. mellékletét a 2004. július 9-i 99/2004 EGT-vegyesbizottsági határozat (1) módosította.
            
         
               (2)
            
            
               Az emberi, illetve állatgyógyászati felhasználásra szánt gyógyszerek engedélyezésére és felügyeletére vonatkozó közösségi eljárások meghatározásáról és az Európai Gyógyszerértékelő Ügynökség létrehozásáról szóló 2309/93/EGK rendelet módosításáról szóló, 2003. június 18-i 1647/2003/EK tanácsi rendeletet (2) be kell építeni a Megállapodásba,
            
         A KÖVETKEZŐKÉPPEN HATÁROZOTT:
   1. cikk
   1.   A Megállapodás II. mellékletének XIII. fejezete bevezető részének utolsó bekezdése elé a következő szöveget kell beilleszteni:
   
      „A nyilvánosságnak az Európai Parlament, a Tanács és a Bizottság dokumentumaihoz történő hozzáféréséről szóló, 2001. május 30-i 1049/2001/EK európai parlamenti és tanácsi rendeletet a 2309/93/EGK rendelet alkalmazása céljából az Ügynökség valamennyi dokumentumára alkalmazni kell, az EFTA-államok tekintetében is.”
   
   2.   A Megállapodás II. melléklete XIII. fejezetének 15g. pontja (2309/93/EGK tanácsi rendelet) a következő francia bekezdéssel egészül ki:
   
               „—
            
            
               
                  32003 R 1647: A 2003. június 18-i 1647/2003/EK tanácsi rendelet (HL L 245., 2003.9.29., 19. o).”.
            
         2. cikk
   Az 1647/2003/EK rendelet izlandi és norvég nyelvű szövegei, amelyeket az Európai Unió Hivatalos Lapjának EGT-kiegészítésében közzé kell tenni, hitelesek.
   3. cikk
   Ez a határozat 2004. szeptember 25-én lép hatályba, amennyiben a Megállapodás 103. cikkének (1) bekezdése szerinti valamennyi értesítést eljuttatták az EGT-Vegyesbizottságnak (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.
   
      Kelt Brüsszelben, 2004. szeptember 24-én.
      
         
            az EGT-Vegyesbizottság részéről
         
         
            az elnök
         
         Kjartan JÓHANNSSON
         
      
   
   
      (1)  HL L 376., 2004.12.23., 23. o.
   
   
      (2)  HL L 245., 2003.9.29., 19. o.
   
   
      (3)  Alkotmányos követelmények felmerülését nem jelezték.